Serbia.com

FEST 2014
2014-02-28 - 2014-04-09 | Unnamed Venue, Beograd, Serbia
Ovogodišnji 42. po redu FEST održava se od 28. februara do 9. marta. Na nekoliko lokacija u gradu pod sloganom “Nije sve tako crno-belo”.
Manifestaciju otvara domaći film “Top je bio vreo” Bobana Skerlića, a dobitnik Zlatne palme “Plavo je najtoplija boja” Abdelatifa Kešiša biće prikazan na zatvaranju.
Publika će premijerno moći da vidi 75 filmova, među kojima su ostvarenja “12 godina ropstva” Stiva Mekvina, “Poslovni klub Dalas” Žan-Marka Valea, “Nebraska” Aleksandra Pejna, “Nimfomanka” Larsa fon Trira, “Samo ljubavnici ostaju” Džima Džarmuša, “Venera u krznu” Romana Polanskog, “Nulta teorema” Terija Gilijama i “Nesrećna Džasmin” Vudija Alena.
Filmovi festivalskih pobednika, oskarovaca i velikih autora biće prikazani u okviru Glavnog programa, a presek američkog repertoarskog filma je obuhvaćen programom “Holivud”.
U jedinoj takmičarskoj selekciji “Evropa van Evrope” biće prikazani filmovi iz država izvan Evropske unije, dok će u programu “Evropa” biti prikazani filmovi i koprodukcije nastale unutar EU. Program “U fokusu” posvećen je skandinavskoj i ruskoj kinematografiji, a u okviru nove celine “Fest Party” biće prikazan film “Duran Duran” Dejvida Linča.
Kada je reč o domaćim ostvarenjima, pored filma “Top je bio vreo”, biće prikazano i stvarenje “Mamula” Milana Todorovića.
Ulaznice će se prodavati po ceni od 220 do 350 dinara, dok će za Svečano otvaranje i film Nimfomanka cena karte biti 500 dinara.
Od 1. do 7. februara važi popust od 10 % na komplete karata po terminskim linijama!
Celokupan program 42. FEST-a pronađite na www.fest.rs

Sajam turizma 2014
2014-02-27 10:00 - 2014-03-02 21:00 (Europe/Belgrade) | Beogradski Sajam, Beograd, Serbia
36. Sajam turizma održaće se na Beogradskom sajmu od 27. februara do 2. marta. Ova najveća turistička manifestacija u zemlji i jugoistočnoj Evropi okupiće preko 1.000 izlagača iz rekordnog broja zemalja.
Porukom “Ispunjavamo želje”, najveće turističke organizacije, agencije, turoperatori, hoteli, planinski centri, banje, jezera, gradovi, regije i zemlje sa svih kontinenata posetiocima ovogodišnjeg Sajma turizma ponudiće aranžmane za predstojeću turističku sezonu. Posetioci će, takođe, imati priliku da dobiju First Minute ponude za ovo leto, sa popustima i do 40 odsto. Organizatori Sajma turizma predstaviće Srbiju kao zanimljivu turističku destinaciju sa bogatim i raznovrsnim sadržajima za odmor, zabavu, zdravstveni oporavak, sport, rekreaciju, avanturu…
Prošlogodišnji Sajam turizmaFoto: www.beogradskisajamturizma.rs

Zemlja partner ovogodišnjeg Sajma turizma je Indonezija, najrazuđenija ostrvska država na svetu, sa 17.000 ostrva, sa velikim turističkim i kulturnim potencijalom. Ova daleka zemlja predstaviće egzotične destinacije – ostrva Bali i Javu, Sumatru…
Istovremo sa održavanjem 36. Međunarodnog sajma turizma, održaće se i 10. Međunarodni sajam opreme za hotelijerstvo i ugostiteljstvo HORECA i 5. Sajam vina BeoWine, manifestacije koje turizam čine potpunim.
Ispunjenje želja počinje na Sajmu turizma!
Cene ulaznica: Pojedinačne ulaznice koštaju 300 din, a grupne 200 dinara.

Deep Purple u Beogradu
2014-02-18 20:00 - 23:00 | Kombank Arena, Belgrade, Serbia
Najveći hard rok bend svih vremena Deep Purple nastupiće 18. februara 2014. godine u Beogradu, i to prvi put u Kombank areni.
Beograd su prvi put posetili još davne 1975. godine, a posle dva velika koncerta na Beogradskom sajmu 2003. i 2006, ovog puta dolaze sa velikom svetskom turnejom naslovljenom po ovogodišnjem albumu „Now What?!” koji fanovi i kritika smatraju jednim od najboljih u karijeri benda koji predvodi legendarni Jan Gilan (Ian Gillan). Koncert u Srbiji, biće ujedno jedini na teritoriji bivše Jugoslavije i šire, pa se očekuju fanovi iz celog regiona.

Ulaznice su u prodaji od 30. septembra širom Srbije i regiona. Cene ulaznica su među najjeftinijima na celoj turneji legendarne grupe i mogu se nabaviti već od 2490 dinara za parter! Mesta na tribinama koštaju 3190 dinara za Gold Seats kategoriju, odnosno 3490 dinara za najbolja mesta, tzv. Purple Seats. Fanovi koji žele da slušaju Gilana i ekipu iz prvih redova ispred bine, ograničeni broj od svega 1500 ulaznica za Fan Pit mogu da nabave po ceni od 3500 dinara! Ulaznice se prodaju u mreži Eventima u svim većim gradovima u Srbiji i regionu, na preko 40 prodajnih mesta u Beogradu među kojima su blagajna Kombank arene, Dom omladine, šoping centar Ušće, Eventim Bilet na Trgu Republike, te lanac Delfi knjižara i brojna druga.
Više informacija o kartama pronađite na strani: www.kombankarena.rs

Serbia.com preporučuje:
Ukoliko nameravate da posetite prestonicu Srbije, naša preporuka je da odsednete u Hotelu Zira koji zbog dobre lokacije, usluge, savremenog dizajna i komfornog smeštaja predstavlja idealno mesto za sve posetioce koji u Beograd dolaze zbog posla ili odmora.

Serbia Wonderland Festival
2014-02-14 21:00 - 23:55 | Beogradski Sajam, Beograd, Serbia
Serbia Wonderland bajka se nastavlja! Nakon dva veoma uspešna festivala u oktobru i decembru, sprema se treći koji se održava 14. februara na Beogradskom sajmu.
Preko 10 000 ljudi prošlo je kroz Serbia Wonderland bajku. Ovo poglvlje festivala se zove „Vatreno nebo” i ugostiće svetske DJ zvezde Aly&Fila, Adrew Rayel, Simon Patterson i Beltek.
Ovo poglavlje festivala je korak ka SERBIA WONDERLAND OPEN AIR FESTIVALU koji bi trebalo da bude održan na leto.
IZVOĐAČI:

Aly & Fila

Andrew Rayel

Simon Patterson

Beltek

KARTE:
Cene karata se kreću između 1190 i 1500 dinara.

Više informacija pronađite na : www.serbiawonderland.com

Kragujevački sajam lepote
2014-02-12 10:00 - 2014-02-14 21:00 | Šumadija sajam, Kragujevac, Serbia
Kragujevački sajam lepote održava se od 12. do 14. februara na Šumadija sajmu gde će najveće kompanije iz oblasti kozmetike, estetike i zdravlja na ovim prostorima predstaviti svoje proizvode.
Kragujevački sajam lepote 2014 će na dve šou bine sa LED ekranima predstaviti trodnevni HAIR SHOW, kao i mnoštvo besplatnih edukativnih tribina i prezentacija u modernom Biznis Medija Centru. Posetioce očekuju najveća svetska frizerska imena iz Amerike, Australije, Grčke, Italije i Nemačke koji će predstaviti svoja profesionalna i svetska dostignuća na Centralnoj revijalnoj bini.
U okviru festivala, 12. februara, održaće se i takmičenje timova škola ‘’JUNIOR CREATIVE STAR AWARD’’, kao i takmičenje frizerskih salona ‘’SALON STAR AWARD’’, 13. februara.
U okviru sajma održaće se i takmičenje u modeliranju i dizajnu noktiju “MAGIC & NAILS – SRBIJA 2014” u organizaciji Šumadija sajma i ATELIER LK (12. i 13. Februara).
Radno vreme sajma tokom manifestacije je od 10.00 do 21.00. Ulaz na sajam je besplatan, kao i učestvovanje na svim edukativnim tribinama.

Izložba „Dunavski alasi“
2014-02-04 15:00 - 2014-03-15 20:00 | Muzej istorije Srbije, Trg Nikole Pašića 11, Beograd, Serbia
Izložba „Dunavski alasi“ biće otvorena u Istorijskom muzeju Srbije od 4. februara do 15. marta i predstaviće razvoj ribarstva u Beogradu ali i na širem području Dunava kroz više od 200 predmeta.
Autorka izložbe je dr Dušice Bojić koja će tokom trajanja izložbe svake srede od 15 časova zainteresovane posetioce stučno voditi kroz postavku.

Ulov i merenje ribe. Snimljeno neposredno pred Prvi svetski rat.
Posetioci će imati priliku da se upoznaju sa razvojem ribarstva u Beogradu ali i na širem području Dunava kroz više od 200 predmeta, koji obuhvataju arhivsku građu, likovna dela( Đorđe Krstić, Bora Baruh i dr. ), fotografije i alaski pribor (harpuni, udice, čuvarke za ribu, plovila, različite vrste mreža i druga oprema ) korišćen tokom vekova od perioda Neolita do današnjih dana.
Dorćol, 1895. godineFoto: Milan Jovanović
Prezentovani materijal predstavlja važan kulturno- istorijski izvor za rekonstrukciju razvoja ribarstva na ovom području, ali i svakodnevnog života na Dorćolu, starom delu Beograda od sredine 19. veka do sredine 20. veka.
Postavku „Dunavski alasi“ čine dve celine. Prva celina opisuje svakodnevni alaski život na Dunavu kroz raznovrsnu opremu koju su ribari koristili, dok je drugi deo posvećen porodici Bogdanović, njihovom životu na Dorćolu, statusu u društvu i porodičnom negovanju alaske tradicije.

10. Festival evropskog dugometražnog dokumentarnog filma
2014-01-30 20:00 - 2014-02-05 23:00 | Sava Centar, Belgrade, Serbia
10. Festival evropskog dugometražnog dokumentarnog filma- Sedam Veličanstvenih počinje 30. januara, a trajaće do 3. februara u Sava Centru.
“Svi filmovi izabrani za festival „Sedam veličanstvenih“ 2013. prikazivani su u bioskopima u zemljama odakle dolaze, a neki i u bioskopima u inostranstvu. To može da se tumači kao još jedan od znakova zlatnih vremena koje doživljavamo povodom popularnog žanra dokumentarnog filma, ali to takođe dokazuje i da su filmski autori koji dolaze u Beograd imali na umu veliki ekran dok su snimali svoja dela.
Na bioskopskop platnu će biti prikazana izuzetna ostvarenja dokumentarnog filma: “Levijatan” Verene Paravel i Lisjen Kastenj-Tejlor, “Svet nije naš” Mahdi Fleifel, “Moja mama, moje tate i ja” Pol-Žilijen Robera, “Kuća radija” Nikole Filibera, “Svakodnevna pobuna” Braće Riahi, “Moje stvari” Petri Lukainena, “Veze vere” Pan Nalina.
“Svakako dođite na 7 filmova za koje se nadamo da ćete u njima uživati i da ih nikada nećete zaboraviti,” rakeao je Tue Stin Miler, selektor festivala.
Celukupan program Festivala možete pronaći OVDE.

Sajam pirotske peglane kobasice
2014-01-25 | Unnamed Venue, Pirot, Serbia
Drugi sajam pirotske “peglane kobasice”, održava se 25. januara u hali “Kej” u Pirotu.
Ova specifična vrsta kobasice ima poseban sastav i proceduru sušenja i pravi se samo u pirotskom kraju. Zbog navodno afrodizijačkih svojstava, tu kobasicu često nazivaju “pirotskom vijagrom”.
Promoter Sajma je glumac Milan – Lane Gutović.
Za titulu “majstora pirotske peglane kobasice” nadmetaće se 40 prijavljenih proizvođača, a ove godine će biti dodeljeno i priznanje “apsolutni pobednik”.
Sajam organizuju Udruženje proizvođača pirotske peglane kobasice, Turistička organizacija Pirota, Dom kulture i Sportski centar, a pokrovitelj je Opština Pirot.
Recept
Peglana kobasica pravi se zimi i to od kozjeg, junećeg i ovčijeg mesa s mnogo belog luka i paprike, a bez ikakvih aditiva, konzervansa i dodatne masnoće. Suše se na promaji na tavanu, i svaki dan “peglaju” flašom, zbog čega su i dobile naziv “peglane kobasice”. Kobasice savijene u “potkovice” se “peglaju” da bi se istisnuli gasovi iz njih i sprečilo kvarenje mesa.
Foto: peglanakobasica.net

Kustendorf 2014
2014-01-18 - 2014-01-23 | Drvengrad, Mokra Gora, Serbia
Međunarodni filmski i muzički festival Kustendorf održava se od 18. do 23. januara u Drvengradu na Mokroj Gori. Festival je posvećen budućim filmskim stvaraocima i velikanima savremenog autorskog filma, a glavni gosti su iranski reditelj Ašgar Farhadi i argentinska glumica Berenis Bežo, dok će u muzičkom delu nastupiti francuska pevačica Zaz.
U takmičarskoj selekciji učestvovaće filmovi 15 autora iz Izraela, Srbije, Sjedinjenih Američkih Država, Singapura, Francuske, Poljske, Meksika, Južne Koreje, Kine, Slovačke i Irana.
Sedmi “Kustendorf“ posvetiće poseban program Američkom novom talasu, a biće prikazani filmovi “I konje ubijaju zar ne?” Sidnija Polaka, “Plavi vojnik” Ralfa Nelsona, “Kabare” Boba Fosija i “Opasne ulice” Martina Skorsezea.
Berenis Bežo predsedavaće žirijem koji će dodeliti nagrade autorima ostvarenja u takmičarskoj selekciji, a članovi su Giljermo Arijaga i Srđan Koljević, dok će priznanje “Vilko Filač” dodeliti Januš Kaminski i Jan Malirž.
U muzičkom delu festivala nastupaće Emir Kusturica i No smoking orkestra, Riblja čorba, Mostar sevdah reunion i Mahala Rai Banda, a “Kustendorf“ će zatvoriti francuska pevačica Zaz.

Hor, Balet i Orkestar Ruske Armije
2014-01-17 20:00 - 22:30 | Velika dvorana Sava Centra, Beograd, Serbia
U Velikoj dvorani Sava Centra17. januara u 20.00 časova nastupa jedan od najpoznatijih vojnih ansambala, čuveni Hor, Balet i Orkestar Ruske Armije.
Ovaj poznati umetnički ansambl uspeo je da, tokom mnogo godina neguje i sačuva suštinu ruskog folklora i predstavi autentičnu rusku tradiciju. Najpoznatije ruske pesme, koje su vremenom postale svetski klasici (Oči čornije, Kaljinka, Čamdžije sa Volge…)
u izvođenju muškog hora Ruske armije, ostavile su neizbrisiv trag u svetskoj riznici muzike.
Mešoviti baletski ansambl sačinjavaju izuzetni umetnici, a neki od njih su i vrhunske akrobate. Obučeni u tradicionalne živopisne nošnje, originalnim koreografijama i neverovatnim plesačkim talentom, uspevaju da prenesu emociju ruske duše i publici dočaraju trenutke koji se ne zaboravljaju.
Cena ulaznica: 1800, 2100, 2400 i 2600 din

Bokserski spektakl na Zlatiboru
2014-01-15 19:00 - 21:00 | Unnamed Venue, Zlatibor, Serbia
Boks meč za titulu prvaka sveta u poluteškoj kategoriji verzija WBF između aktuelnog šampiona Evrope, našeg Nenada Stankovića i rumunskog mladog boksera Vasile Dragomira oržaće se 15. januara u sportskoj hali na Zlatiboru sa početkom u 19 časova.
Meč između aktuelnog šampiona Evrope, srpskog boksera Nenada Stankovića i rumunskog mladog boksera Vasile Dragomira počeće po završetku uvodnih borbi kojih će biti ukupno šest.
Gledaoci koji se 15. januara nađu u kompleksu STC “Wai Tai” na Zlatiboru u uvodnim borbama moći će da gledaju još dva meča
Prvi meč otvoriće proslavljeni šampion bokser Jovo Pudar zatim će u ring Saša Nebrigić pa potom Zdravko Rajević pa Miljan Rovčanin i još dve amaterske borbe.
Očekuje se veliki broj zvanica i televiziskih ekipa a sa lica mesta izveštavaće i RTS.
Muzička zvezda večeri će biti Jelena Kostov.
Cena karte za ovaj spektakl je 500 dinara a sav prihod od meča ide u humanitarne svrhe manastirima Hilandar i Gračanica.
Karte se prodaju na info- centru T.O. Zlatibor, na autobuskoj stanici u agenciji Zlatibor turs, u sportskoj hali na Zlatiboru i u Užicu u prostorijama info- centra T.O. Užice.

Sajam suvomesnatih proizvoda - Pršutijada 2014
2014-01-10 - 2014-01-12 | Unnamed Venue, Mačkat, Zlatibor, Serbia
Tradicionalni sajam suvomesnatih proizvoda iz zlatiborskog kraja počinje u petak, 10. januara u zlatiborskom selu Mačkat i traje do nedelje 12. januara.
Posetioci će moći da probaju i kupe čuvene zlatiborske specijalitete, a manifestaciju će pratiti dobra zabava uz stare izvorne pesame i trubače, čiji zvuci se čuju iz svih kutaka sajamske šatre, ali i napolju. Miris domaće zlatiborske pršute nikoga ne ostavlja ravnodušnim, pa se retko koji posetilac vrati kući bez ovog ukusnog mesnog proizvoda.
Svake godine, sajam prati bogat kulturno-umetnički program, izložbe raznovrsnih ručnih radova, ali i predavanja iz oblasti poljoprivrede.
U kulturno umetničkom programu nastupiće trubački orekestar Miladina Jovanovića, izvorne pevačke grupe “Raspevani Zlatibor“ iz Rožanstva i “Šljivovica“ iz Šljivovice, kao i učenici OŠ “Milivoje Borović“ iz Mačkata. Istog dana u 13 časova u prostorijama Osnovne škole u Mačkatu biće upriličena promocija monografije “Mačkat“ autora Rada Poznanovića. O knjizi će govoriti Dragan Novaković i autor.
Drugog dana manifestacije, u subotu 11. januara u 13 časova biće izvučene bogate nagrade za posetioce, dok je zatvaranje privredno-turističke manifestacije “Pršutijada” planirano za nedelju 12. januar 2014. u 18 časova.

Ulica otvorenog srca
2014-01-01 | Nekoliko lokacija, Beograd, Serbia
Tradicionalno, 1. januara Beograđane i sve posetioce Beograda očekuje zabava u Ulici otvorenog srca (Svetogorska). Muzički program uz kuvano vino, toplu čokoladu, šećernu vunu i različite praznične đakonije obojiće prvi dan u 2014. godini.
Centralna proslava odvijaće se ispred Ateljea 212. Muzika, egzibicija, ulični zabavljači, žongleri, akrobate, mađioničari, pozorišni umetnici i različite atrakcije će u duhu čitave akcije na svoj način obeležiti akciju solidarnosti Beograđana.
Ove godine Ulicu otvorenog srca imaće i Banovo Brdo, Vidikovac, Obrenovac.
Zabava će biti upriličena u Požeškoj ulici, na Banovom brdu, zatim ispred TC “Bazar” na Vidikovcu, u Bulevaru dr Zorana Đinđića na Novom Beogradu. Klovnovi, žongleri, Deda Mraz i pozorišne predstave očekuju sugrađane i u Borči, Obrenovcu, verovatno i Surčinu.
Ulica otvorenog srca postala je već zaštitni znak naše prestonice.

Neverne Bebe u Kombank areni
2013-12-28 20:30 - 23:30 | Kombank Arena, Belgrade, Serbia
Dugo očekivani beogradski koncert Nevernih Beba biće održan 28. decembra u Kombank Areni u okviru turneje „PRAŠTAM – 20 GODINA SA VAMA” kojim će ovaj kultni beogradski bend obeležiti dve decenije postojanja.
Karakteristični po vrhunskom kvalitetu muzičara koji sačinjavaju bend, a ujedno po potpuno posebnom umetničkom senzibilitetu i sa reputacijom jednog od najboljih live bendova u kompletnom regionu, Neverne Bebe su izborile kultni status na domaćoj rok sceni.
U dosadašnjoj karijeri bend je snimio šest studijskih albuma i odsvirao skoro 2000 koncerata uključujući i dva rasprodata Sava Centra 2007. godine. Nastupili su kao gosti grupi Toto 2006. godine na Tašmajdanu kao i na koncertu Lenija Kravica u Beogradskoj Areni 2008. godine. Ostvarili su saradnju sa svetski priznatim muzičarima među kojima je i Sajmon Fipips (album “Iza oblaka”), kao i sa eminentnim umetnicima iz regiona: Radomirom Mihajlovićem Točkom, Akijem Rahimovskim, Vannom, Vlatkom Stefanovskim. Neke od njih publika će biti u prilici da vidi i na koncertu u Kombank Areni.

Aktuelni album “Praštam” je najprodavanije pop rok izdanje u poslednje dve godine u regionu i jednako dobro prihvaćen od publike i od kritike postavio je temelj ozbiljnom povratku mainstreima na polarizovanu srpsku muzičku scenu.
Za svoj veliki rođendanski koncert 28.12. u Kombank Areni Neverne Bebe najavljuju kompleksan muzičko – scenski spektakl sa proširenom postavom benda, produkcijom do sada naviđenom na koncertima domaćih izvođača, stare ali i aktuelne hitove u novom ruhu, atraktivne goste i snimanje prvog dvd izdanja u karijeri.
Ulaznice po cenama 1500, 1900, 1950, 2250 dinara mogu se kupiti na biletarici Kombank Arene i prodajnim mestima Eventima. Generalni sponzor Win Win poklanja vaučer za popust od 11% za kupovinu u Win Win radnjama širom Srbije.

Novogodišnji koncerti Radeta Šerbedžije
2013-12-28 20:00 - 2013-12-29 23:00 | Unnamed Venue, Beograd, Novi Sad, Serbia
Glumac i pevač Rade Šerbedžija održaće novogodišnje koncerte u subotu 28. decembra u 20:00 u Velikoj dvorani Doma sindikata u Beogradu i u nedelju 29.decembra u Srpskom narodnom pozorištu u Novom Sadu.
Specijalni gost ovih koncerata će biti proslavljeni gitarista i kompozitor Vlatko Stefanovski. Rade Šerbedžija i Vlatko Stefanovski u pratnji benda Zapadni kolodvor, koga čine vrsni zagrebački muzičari, pokloniće se beogradskoj i novosadskoj publici kroz večeri muzike i poezije.
Karte su u pretprodaji na blagajni Doma sindikata i Srpskog narodnog pozorišta po cenama od 1.800, 2.200 i 2.500 dinara.

Balet “Krcko Oraščić” u Sava Centru
2013-12-22 20:00 - 22:00 | Sava Centar, Belgrade, Serbia
Beogradska publika će 22. decembra biti u prilici da u Sava Centru pogleda jedan od najpopularnijih baleta u istoriji baletske umetnosti, “Krcko Oraščić” iz Sankt Peterburga.
Legendarni balet “Krcko Oraščić” izvešće baletski solisti dva proslavljena ruska pozorišta Marijinskog i Mihajlovskog teatra iz Sankt Peterburga uz podršku učenika Baletske škole “Lujo Davičo” iz Beograda.
Veliki baletski spektakl iz Sankt Peterburga, grada u kome je “Krcko” premijerno izveden 18.decembra 1892.godine i zbog koga je dobio status metropole svetskog baleta, prvi put u Beogradu izvešće prvak baleta Igor Kolb i prima balerina Marijinskog teatra, Olga Esina.
Balet na prelepu muziku Petra Iljiča Čajkovskog, novogodišnja i božićna bajka koja se izvodi širom sveta krajem kalendarske godine, baletska je predstava namenjena za celu porodicu.
Cene ulazanica su 1200, 2200, 2600 i 3300 dinara, a mogu se nsabaviti na prodajnim mestima Eventima i blagajni Sava Centra.

VII Rakija Fest
2013-12-14 11:00 - 2013-12-15 20:00 | Mikser House, Beograd, Serbia
VII Rakija Fest održaće se 14. i 15. decembra 2013. godine u Mikser House-u u Karađorđevoj ulici u Beogradu. Ova već tradicionalna manifestacija najznačajniji je i jedinstveni sajam rakija u Srbiji. Učešće istaknutih svetskih stručnjaka, predavača kao i izlagača, najbolji je pokazatelj da Rakija Fest prevazilazi domaće okvire i učvršćuje poziciju rakije kao najboljeg srpskog brenda na svetu.
Prvog dana festivala, u subotu 14.12.2013. biće organizovana zabava za sve izlagače i posetioce – Rakija Party. Uz večernji jazz koncert, na specijalnim štandovima biće omogućena slobodna prodaja rakija na čašu.
Kao i prethodnih godina, u okviru zvaničnog programa Rakija Festa biće proglašenje najboljih dizajnerskih rešenja na osnovu konkursa za etiketu zvaničnog suvenira grada Beograda, rakije Bgd 2014, zatim dodela medalja za rakije koje su se takmičile za Beogradskog pobednika, dodela diploma za Najveće rakijsko dostignuće, izbor dobitnika nagradne igre VII Rakija Festa i proglašenje najboljeg štanda po izboru „Veselog žirija.“
Dođite da isprobate više od stotinu vrsta najbolje rakije koja može da se nađe u našoj zemlji.

Trg otvorenog srca u Beogradu
2013-12-14 10:00 - 2014-01-12 23:00 | Trg Republike, Beograd, Serbia
Beograd se ove godine, treći put zaredom, pridružuje evropskim metropolama, čiju prazničnu atmosferu upotpunjuju tradicionalni božićni festivali. Šareni i veseli praznični ukrasi i drvene kućice iz kojih mame mirisi kolača, kuvanog vina, čaja i drugih toplih napitaka i zalogaja, oživeće poseban praznični kutak na Trgu Republike – „Trg otvorenog srca“. Manifestacija će biti otvorena od 14.12.2013. do 12.1.2014. godine, svakog dana, od 10 do 23 časa.
Program „Trga otvorenog srca“ u potpunosti je posvećen deci. Svakog vikenda mališani će uživati u dečijim predstavama, baletskim mjuziklima, nastupima mađioničara, žonglera i animatora. Za 31. decembar pozorište „Boško Buha“ sprema specijalno iznenađenje za najmlađe, svečani doček Deda Mraza na „Trgu otvorenog srca“. Ulaz na sve programe je slobodan, a odvijaće se petkom od 17.30 časova i subotom i nedeljom od 12 časova.

U skladu sa duhom praznika, Trg otvorenog srca već tradicionalno ima i humanitarni karakter. Kupovinom autentičnog suvenira manifestacije, novogodišnje šolje, po ceni od 150 dinara, svaki posetilac pomaže nabavku didaktičkih sredstava za učenike sa smetnjama u razvoju, koji se se školuju u inkluzivnom sistemu, u redovnim osnovnim i srednjim školama u Beogradu.
Takođe, kao i prošle godine, biće postavljena posebna humanitarna kućica, u koju će posetioci moći da donose igračke i garderobu za decu, svakog radnog dana od 16 do 20 časova, kao i vikendom od 12 do 20 časova. Po završetku manifestacije, sve što bude prikupljeno, poklonićemo domovima za nezbrinutu decu u Beogradu. Zahvaljujući nesebičnom odzivu Beograđana, prošle godine je prikupljena velika količina garderobe i igračaka za decu, koja je u saradnji sa Skupštinom grada Beograda, raspoređena na 14 različitih adresa, među kojima su „Centar za zaštitu odojčadi, dece i omladine“ u Zvečanskoj, Svratište, Sigurna kuća, „Dom za decu sa smetnjama u razvoju Sremčica“, i drugi.
„Radio otvorenog srca“ – Hit Music FM radio je i ove godine zadužen za prazničnu atmosferu, uz mnogo dobre muzike.
Program “Trga otvorenog srca”:

Međunarodni novogodišnji vašar
2013-12-14 10:00 - 2013-12-30 21:00 | Beogradski Sajam, Beograd, Serbia
Tradicionalni 53. Novogodišnji vašar na Beogradskom sajmu koji najavljuje kraj stare i dolazak Nove godine i predstavlja uvod u novogodišnje raspoloženje i veselje, trajaće od 14. do 30. decembra.
Oko 380 izlagača iz zemlje i inostranstva izlagaće najraznovrsnije artikale robe široke potrošnje koje će moći da se kupe po znatno nižim cenama na 53. po redu Novogodišnjem vašaru. Osim toga, mnogo zabave očekuje posetioce Sajma.
Zabavni park tradicionalno zauzima centralnu poziciju u Hali 1. Oko 40 najmodernijih objekata za zabavu, namenjeno je deci i omladini, ali i starijima koji su raspoloženi za uživanje u uzbudljivim adrenalinskim vožnjama.
Deo zatvorenog i otvorenog prostora namenjen je restoranima i kafićima. Na otvorenom prostoru biće smeštene su i tezge sa konditorskim proizvodima, šećernom penom, ušećerenim voćem, krofnicama, ukrasima za jelku, raznobojnim helijumskim balonima.

Noć Reklamoždera 2013
2013-12-07 20:30 - 22:30 | Sava Centar, Belgrade, Serbia
Noć koja se sa nestrpljenjem čeka godinu dana, jedinstvena mt:s Noć Reklamoždera, čije ideje oduševljavaju milione ljudi širom sveta održava se 7. decembra u beogradskom Sava Centru po 14. put.
Pred nama je noć koja obraduje publiku u oko 50 zemalja i preko 150 gradova i koja svake godine očarava svojim novinama i kreativnim duhom! Popularna LA NUIT DES PUBLIVORES, naša NOĆ REKLAMOŽDERA, blistaće zahvaljujući Jean Marrie Boursicot-u, osnivaču reklamoteke JMB i najvećem kolekcionaru reklama na svetu, koji sa nesmanjenom strašću i ove godine potpisuje program kao njen jedini autor.
U susret 14-oj beogradskoj mt:s Noći Reklamoždera, kao njen izuzetno važan i veoma atraktivan deo, je glasanje za NAJPOPULARNIJU DOMAĆU REKLAMU U 2013. godini.
Možete glasati samo klikom na vašu omiljenu reklamu, na sajtu www.nocreklamozdera.com. Glasanje počinje 01.11.2013. i traje do Noći Reklamoždera 07. decembra 2013.
Karte za Noć reklamoždera se mogu nabaviti na blagajni Sava Centra i u Turističkom informativnom centru, Knez Mihailova 5 (Robna kuća Beograd).
Cena ulaznica:
Od 01-27. novembra u pretprodaji 500 dinara
Od 27. novembra do 07. decembra 700 dinara.

Svetsko prvenstvo u rukometu za žene, Srbija 2013
2013-12-06 - 2013-12-22 | Unnamed Venue, Beograd, Novi Sad, Zrenjanin, Niš, Serbia
Svetsko prvenstvo u rukometu za žene održaće se u periodu od 06. do 22. decembra 2013. godine, u Srbiji, u organizaciji Rukometnog saveza Srbije (RSS) i Međunarodne rukometne federacije (IHF).
Mečevi ovogodišnjeg, 21. po redu Svetskog prvenstva u rukometu za žene igraće se u Beogradu, Nišu, Zrenjaninu i Novom Sadu.
Na Svetskom prvenstvu će učestvovati 24 ekipe, koje će biti raspoređene u 4 grupe od po 6 ekipa.
Program takmičenja:
• 06. – 13. decembar 2013 – Takmičenje po grupama
• 15. – 16. decembar 2013 – Osminafinala
• 18. decembar 2013 – Četvrtfinale
• 20. decembar 2013 – Polufinale
• 22. decembar – Utakmica za treće mesto
• 22. decembar 2013 – Finale
Informacije o ulaznicama za mečeve možete pronaći ovde.
Za više informacija o takmičenju posetite zvanični web portal: www.serbia2013.com

Festival nauke: Superheroji nauke
2013-12-05 - 2013-12-08 | Unnamed Venue, Beograd, Serbia
Najveći regionalni Festival nauke biće održan sedmi put u Beogradu od 5. do 8. decembra i dalje sa jasnom svrhom – da predstavi, objasni i promoviše nauku podjednako blisko i jasno svima, bez obzira na godine i obrazovanje.
Pod sloganom „Superheroji nauke“, ideja festivala je da skrene pažnju i ohrabri sve mlade ljude koji se danas u Srbiji bave naukom i šire entuzijazam, znanje i ljubav, kako i dolikuje pravim superherojima.
Superheroji novog doba zadržavaju pravo da ne znaju odgovor na pitanje, oni nemaju nadljudske moći, ali imaju istinsku snagu da na zanimljiv i vrlo ljudski način izvuku nauku iz mraka i predstave vam je u najboljem svetlu“, objašnjava direktorka Festivala nauke, Ana Jovanović.
Više informacija o Festivalu pronađite na www.festivalnauke.org.

Festival autorskog filma
2013-11-28 - 2013-12-03 | Unnamed Venue, Beograd, Serbia
Festival autorskog filma održaće se ove godine devetnaesti put od 28. novembra do 3. decembra u Beogradu.Festival se održava u Domu omladine Beograda, Dvorani Kulturnog centra Beograda, Muzeju Jugoslovenske kinoteke, Domu kulture Studentski grad i bioskopu „Fontana“.
Program festivala, koji tradicionalno prikazuje najbolja ostvarenja umetničkog filma iz celog sveta i favorite prestižnih svetskih filmskih festivala, ove godine čini 16 ostvarenja. Deset ostvarenja je u selekciji za priznanje „Aleksandar Saša Petrović“, nagradu za najbolji film festivala, koji dodeljuje međunarodni žiri Festivala autorskog filma.
Glavni program ovogodišnjeg FAF-a predvode filmovi koji su osvojili nagrade za najbolja ostvarenja na filmskim festivalima u Berlinu i Veneciji.
Prateći program 19. FAF-a odvija se u Muzeju Jugoslovenske kinoteke i Domu omladine Beograda.
Prodaja ulaznica za 19. FAF počinje 15. novembra na blagajnama bioskopa u kojima se festival održava

8. Sajam etno hrane i pića
2013-11-26 10:00 - 2013-11-29 20:00 | Beogradski Sajam, Beograd, Serbia
Sajam etno hrane i pića, najveća smotra prozvođača tradicionalnih proizvoda namenjenih tržištu u Srbiji i regionu Jugoistočne Evrope održava se od 26. do 29. novembra na Beogradskom sajmu.
Na ovogodišnjem sajmu će oko 300 proizvođača tradicionalnih proizvoda, predstaviiti više od 1000 različitih proizvoda najčešće ručne izrade od organski gajenih sirovina.
Cilj sajma je afirmacija tradicionalnih proizvoda kao prvorazrednog tržišnog i izvoznog artikla i bitnog elementa turističke ponude, povećanje broja proizvoda sa zaštićenim geografskim poreklom: leskovački ajvar, kačarski med, homoljaski med, duvan čvarci, futoški kupus i drugi, unapređenje kulture ishrane i zdravlja stanovištva, očuvanje tradicije i kulturnog identiteta.

Dejvis kup, finale 2013
2013-11-15 - 2013-11-17 | Kombank Arena, Belgrade, Serbia
Nacionalni timovi Srbije i Češke sastaju se od 15. do 17. novembra u beogradskoj Kombank areni u finalnom meču Dejvis kupa 2013.
Beograd će po drugi put u istoriji Dejvis kupa biti domaćin ovog prestižnog teniskog takmičenja. Srpska i češka teniska reprezentacija će se u Konbank boriti za jedan od najprestižnijih trofeja u tenisu u finalu svetske grupe Dejvis kupa pod sponzorstvom BNP Paribas. Svi mečevi će se odigrati u dvorani, na tvrdoj podlozi, a po preliminarnom rasporedu mečevi u singlu su na programu u petak i nedelju, dok će se dublovi takmičiti u subotu.
Cena pojedinačne ulaznice za duele u petak i nedelju su 2.500 dinara za nivo 200, odnosno 1.000 za nivo 400. Ulaznice za duel dublova u subotu biće 1.500 za nivo 200 i 800 dinara za nivo 400.
Više informacija o preciznijoj satnici mečeva, sastavu timova i cenama karata biće poznato uskoro. Za informacije o Dejvis kupu, posetite www.daviscup.com.
Raspored mečeva:
Petak, 15.11.
16h I meč: Novak Đoković – Stepanek Radek
II meč Dušan Lajović – Tomas Berdych
Subota, 16.11.
16h dubl – Stepanek Radek/ Tomas Berdych – Nenad Zimonjić/Ilija Bozoljac
Nedelja, 17.11.
14h Novak Đoković – Tomas Berdych
II meč Dušan Lajović – Stefanek Radek

Green Fest 2013
2013-11-13 09:00 - 2013-11-15 20:00 | Dom omladine Beograda, Beograd, Serbia
Međunarodni festival zelene kulture, Green Fest 2013, održava se od 13. do 15. novembra u Domu omladine u Beogradu.
“Green fest” je festival koji kroz revijalne i takmičarske filmove, izložbe fotografija, zelenih inovativnih proizvoda i tehnologija, inicijative, kreativne radionice, debate, predavanja, i još mnogo interesantnih sadržaja, pokreće zeleni talas dobrih promena u društvu.
Posetioci festivala će imati priliku da budu deo mnogobrojnih radionica i drugih aktivnosti koje su u skladu sa festivalskom misijom da podstakne građanski aktivizam kao i odgovornost na polju zaštite životne sredine.
Ulaz je besplatan, a više informacija se može naći na www.greenfest.rs

Međunarodni sajam nameštaja 2013
2013-11-11 09:00 - 2013-11-17 20:00 | Beogradski Sajam, Beograd, Serbia
Međunarodni sajam nameštaja održaće se po 51. put na Beogradskom sajmu od 11. do 17. novembra.
Kvalitetu ovogodišnjeg 51. Međunarodnog sajma nameštaja doprineće raznovrstan prateći program: prezentacije, skupovi, radionice i saveti dizajnera i arhitekata, kao i „Izložba dizajna“, uz učešće fakulteta, stručnih škola i udruženja, organizovanih sa ciljem povezivanja mladih talenata, projektanata, dizajnera sa proizvođačima i privredom.
Beogradski sajam nameštaja je već decenijama mesto okupljanja i promocije svih značajnih proizvođača u regionu i tradicionalno mesto na kome izlagači predstavljaju nove programe, prate trendove u dizajnu nameštaja, neguju postojeće poslovne kontakate i ostvaruju nove, razmenjuju informacije i ideje.
Ovaj sajam se smatra najznačajnijom sajamskom manifestacijom u oblasti proizvodnje nameštaja, uređenja enterijera i prateće industrije repromaterijala i mašina za industriju nameštaja u Srbiji i regionu Jugoistočne Evrope.
Više informacija možete da potražite na www.sajam.co.rs.

Festival Omladina
2013-11-09 19:00 - 23:00 | Unnamed Venue, Subotica, Serbia
Kultni subotički festival “Omladina” od prošle godine je ponovo aktuelan a ove godine se održava 9. novembra. Festival će predstaviti nova originalna muzička dela kompozitora i tekstopisca do 27 godina iz Srbije i regiona.
Na ovoj legendarnoj manifestaciji svoje karijere su počinjali Đorđe Balašević, Kerber, Željko Samardžić, Bora Đorđević, Darko Rundek, Idoli, Generacija 5, Dado Topić i mnogi drugi.
Festival će imati i TV prenos, a svi autori čije numere budu izabrane na konkursu tada će imati priliku i da ih izvedu pred subotičkom publikom.
Osim novčanih nagrada, organizatori garantuju autorima i izvođačima numera odabranih na konkursu i njihovo štampanje na CD-u, katalogu programa, plakatu i pres materijalu Festivala.

Osvežavanje memorije - Ornamenti srpskih srednjovekovnih fresaka
2013-11-06 19:00 - 2014-01-31 21:00 | Muzej primenjene umetnosti, Serbia
Muzej primenjene umetnosti 6. novembra 2013. godine obeležava godišnjicu svog postojanja i tim povodom priređuje izložbu pod nazivom „Osvežavanje memorije – Ornamenti srpskih srednjovekovnih fresaka“.
Interes za ornament, kao poseban likovni, znakovni, pa i jezički fenomen, postaje sve veći u svetu vizualizacije svih segmenata savremene komunikacije. Ornament često predstavlja ukras, šaru, dekorativni detalj u primenjenoj umetnosti i arhitekturi, ali ima veliku lepezu simboličnih, kulturoloških i religioznih značenja, podložnih različitim analizama, pa čak i matematičkom čitanju i tumačenju.
Na izložbi će biti prikazano preko 500 tabli kopija ornamenata srpskih srednjovekovnih fresaka koje su poslednji put izlagane 1961. godine, u čast Vizantološkom kongresu, održanom iste godine u Beogradu. Tada je u Muzeju ostao korpus od 572 ornamenta, kao izuzetno ornamentalno blago.
Za više informacija posetite sajt Muzeja primenjene umetnosti: www.mpu.rs

Izložba stripa o Kraljeviću Marku
2013-11-01 19:00 - 2013-11-11 21:00 | Dom omladine Beograda, Beograd, Serbia
U glavnom holu Doma omladine Beograda, u petak 1. novembra, Milovan Vitezović će otvoriti izložbu stripa o Kraljeviću Marku, Nevene Mitrović.
Nevena je učenica treće godine Škole primenjenih umetnosti u Šapcu. Bavi se stripom od petog razreda, a strip “Marko Kraljević” radi za “Politiku” već četiri godine, od 2009. Do sada ima 14 nagrada, republičkih i međunarodnih.
Izložba će biti otvorena do 11. novembra. Ulaz je slobodan.
